CELEX: 62019CA0112
Language: fi
Date: 2020-10-28 00:00:00
Title: Asia C-112/19: Unionin tuomioistuimen tuomio (kymmenes jaosto) 28.10.2020 (ennakkoratkaisupyyntö, jonka on esittänyt Verwaltungsgericht Aachen – Saksa) – Marvin M. v. Kreis Heinsberg (Ennakkoratkaisupyyntö – Direktiivi 2006/126/EY – 2 artiklan 1 kohta ja 11 artiklan 4 kohta – Ajokortti – Vastavuoroinen tunnustaminen – Tunnustamisvelvollisuuden ulottuvuus – Vaihdettavaksi esitetty ajokortti – Ajokortin vaihtaminen on tehty ajankohtana, jolloin ajo-oikeus oli peruutettuna ajokortin myöntäneessä jäsenvaltiossa – Vilppi – Kieltäytyminen tunnustamasta vaihdon perusteella myönnettyä ajokorttia)

14.12.2020   
            
            
               FI
            
            
               Euroopan unionin virallinen lehti
            
            
               C 433/8
            
         
      Unionin tuomioistuimen tuomio (kymmenes jaosto) 28.10.2020 (ennakkoratkaisupyyntö, jonka on esittänyt Verwaltungsgericht Aachen – Saksa) – Marvin M. v. Kreis Heinsberg
      (Asia C-112/19) (1)
      
      (Ennakkoratkaisupyyntö - Direktiivi 2006/126/EY - 2 artiklan 1 kohta ja 11 artiklan 4 kohta - Ajokortti - Vastavuoroinen tunnustaminen - Tunnustamisvelvollisuuden ulottuvuus - Vaihdettavaksi esitetty ajokortti - Ajokortin vaihtaminen on tehty ajankohtana, jolloin ajo-oikeus oli peruutettuna ajokortin myöntäneessä jäsenvaltiossa - Vilppi - Kieltäytyminen tunnustamasta vaihdon perusteella myönnettyä ajokorttia)
      (2020/C 433/07)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Aachen
      
         Pääasian asianosaiset
      
      
         Kantaja: Marvin M.
      
         Vastaaja: Kreis Heinsberg
      
         Tuomiolauselma
      
      
                  1)
               
               
                  Ajokorteista 20.12.2006 annetun Euroopan parlamentin ja neuvoston direktiivin 2006/126/EY 2 artiklan 1 kohtaa on tulkittava siten, että siinä säädettyä vastavuoroista tunnustamista ilman muodollisuuksia sovelletaan ajokorttiin, joka on myönnetty ajokortin vaihtamisen perusteella kyseisen direktiivin 11 artiklan 1 kohdan mukaisesti, jollei kyseisessä direktiivissä säädetä tästä poikkeuksia.
               
            
                  2)
               
               
                  Direktiivin 2006/126 11 artiklan 4 kohdan toista alakohtaa on tulkittava siten, että siinä sallitaan jäsenvaltion kieltäytyvän tunnustamasta kyseisen direktiivin 11 artiklan 1 kohdan mukaisesti vaihtamisen perusteella saatua ajokorttia siksi, että kyseinen jäsenvaltio oli ennen ajokortin vaihtamista peruuttanut vaihdettavaksi esitetyn ajokortin haltijan ajo-oikeuden.
               
            
         (1)  EUVL C 172, 20.5.2019.